text: ১০ মে বৃহস্পতিবার অভিব্যক্তি জানতে চাইলে কিছুটা থেমে থেমে ভারাক্রান্ত গলায় রাজিউদ্দিন আহমেদ রাজু প্রিয়.কমকে বলেন, 'আজকের অনুভূতি প্রকাশ কারার নাই। সবচেয়ে বড় কথা বাংলাদেশ স্যাটেলাইট উৎক্ষেপণ করছে। আমারে দাওয়াত দেক বা না দেক কিছু যায় আসে না। বাংলাদেশ নিজস্ব স্যাটেলাইটে যাচ্ছে, এইটা আমার জন্য খুবই ভালো লাগছে।'
  মোবাইলে কথা বলতে বলতে প্রায়ই থেমে যাচ্ছিলেন সাবেক এই মন্ত্রী। উৎক্ষেপণের দিনেও তার সঙ্গে কোনো যোগাযোগ না করায় একটু কষ্ট যেন জমাট বেঁধে রয়েছে। তিনি বলেন, 'একটু তো ইয়ে লাগবেই…কারণ প্রথম শুরু করেছিলাম আমি। আপনিও মানুষ আমিও মানুষ। স্বাভাবিকভাবে তো একটু ইয়ে লাগবেই। তারা একটি ফোন করে জানাতে পারত। যাই হোক এ নিয়ে আমার কোনো আপত্তি নেই। তাও তো বাংলাদেশ নিজস্ব স্যাটেলাইটের আন্ডারে যাচ্ছে।'
  এই স্যাটেলাইটে রয়েছে ৪০টি ট্রান্সপন্ডার, যার ২০টি আমাদের দেশের জন্য ব্যবহার করার জন্য রাখা হবে এবং বাকি ২০টি অন্যান্য দেশে ভাড়া দেওয়া হবে।